pythainlp/thaigov-v2-corpus-22032023 huggingface dataset:
วันอังคารที่ 21 กุมภาพันธ์ 2566
21/02/2566
ครม. เห็นชอบหลักการร่างประกาศคณะกรรมการแรงงานวิสาหกิจสัมพันธ์ 3 ฉบับ ยกระดับมาตรฐานสภาพการจ้างและการรักษาพยาบาล เพิ่มสิทธิลูกจ้างมีวันหยุดพิเศษตามมติครม.
ครม. เห็นชอบหลักการร่างประกาศคณะกรรมการแรงงานวิสาหกิจสัมพันธ์ 3 ฉบับ ยกระดับมาตรฐานสภาพการจ้างและการรักษาพยาบาล เพิ่มสิทธิลูกจ้างมีวันหยุดพิเศษตามมติครม. ลาคลอดบุตรเพิ่มจาก90วันเป็น 98วัน
น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 21 กุมภาพันธ์ 2566 ว่า ที่ประชุมครม. มีมติเห็นชอบหลักการร่างประกาศคณะกรรมการแรงงานวิสาหกิจสัมพันธ์ 3 ฉบับตามที่กระทรวงแรงงานเสนอ เพื่อยกระดับมาตรฐานขั้นต่ำของสภาพการจ้างในรัฐวิสาหกิจในบางประเด็นให้มีความเหมาะสมมากยิ่งขึ้นตามข้อเรียกร้องของสมาพันธ์แรงงานรัฐวิสาหกิจสัมพันธ์ รวมทั้งแก้ไขเพิ่มเติมเกี่ยวกับหลักเกณฑ์และอัตราค่ารักษาพยาบาลกรณีผู้ป่วยโรคโควิด-19 ให้สอดคล้องกับหลักเกณฑ์ วิธีการ และเงื่อนไขการกำหนดค่าใช้จ่ายในการดำเนินการผู้ป่วยฉุกเฉินวิกฤต
ร่างประกาศคณะกรรมการแรงงานวิสาหกิจสัมพันธ์แต่ละฉบับ มีสาระสำคัญดังนี้
1. ร่างประกาศคณะกรรมการแรงงานวิสาหกิจสัมพันธ์เรื่องมาตรฐานขั้นต่ำของสภาพการจ้างในรัฐวิสาหกิจ (ฉบับที่ ..) มีเพิ่มเติมประเด็นสำคัญ อาทิเช่น 1.กำหนดเพิ่มเติมให้นายจ้างจัดให้ลูกจ้างมีวันหยุดพิเศษตามมติ ครม. ตามความเหมาะสมและจำเป็นของกิจการ 2.กำหนดเพิ่มสิทธิลาคลอดบุตร จากเดิม 90 วัน เป็น 98 วัน และ 3.กำหนดเพิ่มเติมให้เงินทดแทนที่นายจ้างจะต้องจ่ายให้ลูกจ้างกรณีประสบอันตราย เจ็บป่วย หรือสูญหาย เนื่องจากการทำงาน ไม่อยู่ในความรับผิดแห่งการบังคับคดี
2. ร่างประกาศคณะกรรมการแรงงานวิสาหกิจสัมพันธ์เรื่อง หลักเกณฑ์การจ่ายค่าทดแทนการขาดรายได้กรณีทุพพลภาพ และค่าทดแทนการตายอันมิใช่เนื่องจากการทำงาน เพิ่มเติมประเด็นสำคัญ อาทิเช่น 1.กำหนดเพิ่มเติมให้ลูกจ้างซึ่งทำงานติดต่อกันครบ 10 ปีขึ้นไปและถึงแก่ความตายอันมิใช่เนื่องจากการทำงานในปีที่จะเกษียณอายุมีสิทธิได้รับค่าทดแทนในอัตราเดียวกันกับเงินที่จะได้รับกรณีเกษียณ และ 2.กำหนดให้นายจ้างไม่ต้องจ่ายค่าทดแทนดังกล่าวกรณีที่ลูกจ้างตายด้วยเหตุละทิ้งหน้าที่เป็นเวลา 3 วันติดต่อกันโดยไม่มีเหตุอันสมควร, กระทำความผิดอาญาโดยเจตนา, เสพของมึนเมาหรือสิ่งเสพติดอื่น, ฆ่าตัวตาย
3. ร่างประกาศคณะกรรมการแรงงานวิสาหกิจสัมพันธ์เรื่อง หลักเกณฑ์และอัตราค่ารักษาพยาบาลกรณีเจ็บป่วยฉุกเฉินวิกฤต (กรณีโรคติดเชื้อไวรัสโคโรนา 2019 หรือโรคโควิด 19) เป็นการปรับปรุงหลักเกณฑ์และอัตราค่ารักษาพยาบาลกรณีผู้ป่วยโรคโควิด 19 ให้สอดคล้องกับสิทธิ UCEP ตามมติ ครม. วันที่ 8 มีนาคม 2565 โดยกำหนดให้ลูกจ้างที่เป็นผู้ป่วยโรคโควิด 19 ที่มีลักษณะเป็นผู้ป่วยฉุกเฉินวิกฤต (ผู้ป่วย กลุ่มสีเหลืองและสีแดง) มีสิทธิได้รับค่ารักษาพยาบาลสำหรับตนเอง หรือคู่สมรสหรือบุตรของตนเอง ตามที่กระทรวงสาธารณสุขกำหนด (สิทธิ UCEP) ส่วนในกรณีที่ไม่เข้าลักษณะผู้ป่วยฉุกเฉินวิกฤต (ผู้ป่วยกลุ่มสีเขียว) ให้มีสิทธิได้รับค่ารักษาพยาบาลตามที่สำนักงานหลักประกันสุขภาพแห่งชาติ (สปสช.) กำหนด
“พล.อ.ประยุทธ์ จันทร์โอชา นายกรัฐมนตรี และคณะรัฐมนตรี ให้ความสำคัญกับสวัสดิการลูกจ้างทุกกลุ่มและรับฟังความคิดเห็นของผู้มีส่วนได้เสียโดยตรง ดังนั้นร่างประกาศคณะกรรมการแรงงานวิสาหกิจสัมพันธ์ 3 ฉบับนี้เป็นการเพิ่มสวัสดิการ ยกระดับมาตรฐานสภาพการจ้าง ให้เหมาะสมมากยิ่งขึ้นและเป็นไปตามข้อเรียกร้องของสมาพันธ์แรงงานรัฐวิสาหกิจสัมพันธ์” น.ส.ทิพานัน กล่าว
วันจันทร์ที่ 20 กุมภาพันธ์ 2566
20/02/2566
นายกฯ กราบพระและไหว้ตาไข่ วัดเจดีย์ อ.สิชล นครศรีธรรมราช ย้ำรัฐบาลพร้อมสนับสนุนการท่องเที่ยวในมิติใหม่ เชื่อมโยงชุมชน สร้างรายได้หมุนเวียนทางเศรษฐกิจตาม นโยบายรัฐบาล
นายกฯ กราบพระและไหว้ตาไข่ วัดเจดีย์ อ.สิชล นครศรีธรรมราช ย้ำรัฐบาลพร้อมสนับสนุนการท่องเที่ยวในมิติใหม่ เชื่อมโยงชุมชน สร้างรายได้หมุนเวียนทางเศรษฐกิจตาม นโยบายรัฐบาล
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า วันนี้ (20 กุมภาพันธ์ 2566) เวลา 17.30 น. ณ วัดเจดีย์ อ.สิชล จ.นครศรีธรรมราช พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ เข้ากราบสักการะพระประธานและนมัสการพระครูพุทธเจติยาภิมณฑ์ เจ้าอาวาสวัดเจดีย์ ณ วิหาร และไหว้บูชาตาไข่ ณ ศาลาสามศรี โดยมีกลุ่มสตรี อสม. ในพื้นที่ อ.สิชลฟ้อนรำให้การต้อนรับ
เมื่อนายกรัฐเดินทางมาถึงมีประชาชนมารอให้การต้อนรับอย่างคับคั่ง และเปล่งเสียงเรารักลุงตู่ สร้างรอยยิ้ม ความประทับใจอย่างอบอุ่นเป็นกันเอง โอกาสนี้ นายกรัฐมนตรีกล่าวรู้สึกยินดีที่ได้มาพบปะพี่น้องชาวนครศรีธรรมราช ชาวอำเภอสิชล และพื้นที่อำเภอใกล้เคียงทุกคน มาเพราะคิดถึง คิดถึงตลอดเวลา ดีใจที่เห็นชาวนครเป็นคนจริงใจ รักใครรักจริงไม่ทิ้งไม่ขว้าง “รักจังฮู้” วันนี้ตั้งใจมารับฟังปัญหาของประชาชน ในฐานะนายกรัฐมนตรีมาราชการตั้งแต่เช้าจนถึงตอนนี้ยังไม่ได้หยุด เพราะเป็นนายกรัฐมนตรีในนามของรัฐบาล ลงพื้นที่ดูความก้าวหน้าและรับฟังปัญหาอุปสรรคของประชาชนในพื้นที่ วันนี้ได้ตรวจติดตามการแก้ไขปัญหาพื้นที่ประสบอุทกภัยซ้ำซากบริเวณคลองเปลี่ยน พื้นที่รอยต่อตำบลเปลี่ยน รัฐบาลจะดูแลดำเนินการขับเคลื่อนอย่างเต็มที่เพื่อแก้ไขปัญหาอุปสรรคต่าง ๆ ที่สะสมมานานและส่งผลต่อประชาชนในวงกว้าง ที่สำคัญคือรัฐบาลจะดูแลสวัสดิการของประชาชน สร้างรายได้เพื่อให้ประชาชนมีความเป็นอยู่ที่ดีขึ้น ดูแลผู้มีรายได้น้อย สร้างความเท่าเทียมกันตามกฎหมาย โดยเฉพาะกลุ่มเปราะบางที่รัฐบาลต้องดูแลอย่างเต็มที่
นายกรัฐมนตรีกล่าวว่า รัฐบาลพร้อมสนับสนุนการพัฒนาการท่องเที่ยวในมิติใหม่ ๆ เช่น เส้นทางแห่งศรัทธา ความเชื่อ เชื่อมโยงชุมชน ศักยภาพและแหล่งท่องเที่ยว นำไปสู่การสร้างงานสร้างรายได้ทางการท่องเที่ยว ซึ่งจะเป็นการสร้างรายได้หมุนเวียนทางเศรษฐกิจจากฐานรากสู่ชุมชนและท้องถิ่น ให้กิดความเชื่อมโยงไปสู่จังหวัดต่าง ๆ รวมทั้งจังหวัดเมืองรอง ซึ่งเป็นนโยบายของรัฐบาลที่ต้องการให้เชื่อมโยงไปสู่จังหวัดใกล้เคียง นอกจากนี้ จังหวัดนครศรีธรรมราชเป็นจังหวัดท่องเที่ยวเมืองรองที่มีความโดดเด่นและมีชื่อเสียงของแหล่งท่องเที่ยวทางศาสนา ประเพณีวัฒนธรรม เช่น วัดพระมหาธาตุวรมหาวิหาร (วัดพระธาตุ) วัดเจดีย์ (ไอ้ไข่) แห่งนี้ ที่เป็นที่เคารพศรัทธาของประชาชนทั่วประเทศ ส่งผลให้การท่องเที่ยว-เศรษฐกิจของจังหวัดนครศรีธรรมราชดีขึ้น ทั้งสร้างอาชีพ สร้างรายได้แก่พี่น้องประชาชนในพื้นที่
นายกรัฐมนตรีกล่าวด้วยว่า ไม่เคยนั่งรถมาวัดเจดีย์แห่งนี้ ในขณะที่รถขับผ่านได้เห็นรูปปั้นไก่จำนวนมาก จึงได้สอบถามเจ้าอาวาสว่ามีไก่เยอะไหม ท่านบอกว่า มีไม่กี่ตัวแค่ในวัดมีจำนวน 2 ล้านตัว ดังนั้นจะเห็นว่าวัดแห่งนี้มีความเชื่อและศรัทธา ถ้าเราศรัทธาเชื่อมั่นเราก็ทำไปไม่เสียหาย เพราะประเทศไทยมีชาติ ศาสนา และพระมหากษัตริย์เป็นประมุข มีประวัติศาสตร์ที่ยาวนาน รวมทั้งมีวัฒนธรรมและมีพหุสังคมมาอย่างยาวนาน
วันอังคารที่ 21 กุมภาพันธ์ 2566
21/02/2566
ครม.เคาะงบกลาง 396 ล้าน ซื้อรถยนต์หุ้มเกราะกันกระสุน 150 คัน ทดแทนคันเก่าที่ใช้นานกว่า 12 ปี เสริมเขี้ยวเล็บปฏิบัติภารกิจจังหวัดชายแดนใต้
ครม.เคาะงบกลาง 396 ล้าน ซื้อรถยนต์หุ้มเกราะกันกระสุน 150 คัน ทดแทนคันเก่าที่ใช้นานกว่า 12 ปี เสริมเขี้ยวเล็บปฏิบัติภารกิจจังหวัดชายแดนใต้
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 21 กุมภาพันธ์ 2566 ว่า ครม.อนุมัติงบประมาณรายจ่ายประจำปีงบประมาณ พ.ศ.2566 งบกลาง รายการเงินสำรองจ่ายเพื่อกรณีฉุกเฉินหรือจำเป็น วงเงิน 396 ล้านบาท เพื่อเป็นค่าใช้จ่ายในการจัดซื้อรถยนต์หุ้มเกราะกันกระสุนทดแทนที่ใช้ในพื้นที่จังหวัดชายแดนภาคใต้ จำนวน 150 คัน (ราคาคันละ 2.64 ล้านบาท) เนื่องจากรถยนต์หุ้มเกราะกันกระสุนที่ใช้อยู่ในปัจจุบันผ่านการใช้งานมานานกว่า 12 ปี มีสภาพชำรุดทรุดโทรม เสี่ยงต่อการเกิดอุบัติเหตุและไม่ปลอดภัยสำหรับเจ้าหน้าที่ อีกทั้งยังเป็นรถดัดแปลงจากรถกระบะ 4 ประตู โดยติดตั้งแผ่นเกราะและกระจกกันกระสุนเพิ่มเติม ทำให้มีน้ำหนักมากกว่ารถกระบะทั่วไปประมาณ 1,500 กิโลกรัม หรือ 1.5 ตัน ส่งผลให้ช่วงล่างและเครื่องยนต์เกิดการสึกหรอเร็วกว่าปกติ ซึ่งมีจำนวน 216 คัน โดยปีงบประมาณ พ.ศ.2566 กำลังดำเนินการขายทอดตลาด จำนวน 150 คัน จึงมีความจำเป็นต้องจัดซื้อรถยนต์หุ้มเกราะกันกระสุนทดแทน เพื่อให้เจ้าหน้าที่ใช้ปฏิบัติภารกิจรักษาความสงบเรียบร้อยในพื้นที่อย่างต่อเนื่อง
สำหรับรถยนต์หุ้มเกราะกันกระสุนที่จัดซื้อในครั้งนี้ เป็นรถยนต์บรรทุกประเภทกระบะ (ดีเซล) ขนาด 1 ตัน ขับเคลื่อน 4 ล้อ แบบดับเบิ้ลแค็บ โดยมีการติดตั้งอุปกรณ์ป้องกันกระสุน อาทิ ติดตั้งแผ่นเหล็กป้องกันกระสุน ติดตั้งกระจกป้องกันกระสุน ติดตั้งแผ่นเหล็กป้องกันสะเก็ดระเบิด พร้อมทั้งปรับปรุงช่วงล่างและบานพับประตูให้สามารถรองรับน้ำหนักเกราะได้
นางสาวรัชดา กล่าวด้วยว่า การได้รับสนับสนุนงบกลางเพื่อจัดหารถยนต์หุ้มเกราะกันกระสุนในครั้งนี้ จะเป็นการเพิ่มขวัญกำลังใจให้แก่เจ้าหน้าที่ในปฏิบัติภารกิจในพื้นที่จังวัดชายแดนภาคใต้ที่มีความเสี่ยงต่อการถูกลอบทำร้ายสูง และสามารถให้หน่วยปฏิบัติการพิเศษเข้ากระชับและเคลียร์พื้นที่ให้ปลอดภัย เพื่อช่วยเหลือตัวประกันหรือผู้ได้รับบาดเจ็บได้อย่างมีประสิทธิภาพมากขึ้น
วันอังคารที่ 21 กุมภาพันธ์ 2566
​กระทรวงเกษตรฯ ขับเคลื่อนการดำเนินงานของสถานีวิทยุกระจายเสียงเพื่อการเกษตร สื่อกลางถ่ายทอดข่าวสารความรู้ เคียงข้างเกษตรกรไทย
​กระทรวงเกษตรฯ ขับเคลื่อนการดำเนินงานของสถานีวิทยุกระจายเสียงเพื่อการเกษตร สื่อกลางถ่ายทอดข่าวสารความรู้ เคียงข้างเกษตรกรไทย
วันอังคารที่ 22 กุมภาพันธ์ พ.ศ. 2566 เวลา 13.30 น. นายสุรเดช สมิเปรม รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ ให้เป็นประธานการประชุมคณะกรรมการบริหารสถานีวิทยุกระจายเสียงเพื่อการเกษตร ครั้งที่ 1/2566 ณ ห้องประชุม 123 ชั้น 2 กระทรวงเกษตรและสหกรณ์
โดยที่ประชุมได้รับทราบ ใน 4 ประเด็น ได้แก่ 1) รายงานผลการดำเนินงานตามแผนการดำเนินงานของสถานีวิทยุกระจายเสียงเพื่อการเกษตร ปี 2566 2) รายงานการรับ-จ่ายเงินรายได้สถานีวิทยุกระจายเสียงเพื่อการเกษตร และเงินเบิกจ่ายแทนกันของหน่วยงานในสังกัดกระทรวงเกษตรและสหกรณ์ 3) การปรับเวลาผังรายการการออกอากาศ 4) การให้บริการ Website และการให้บริการอื่นๆ และร่วมกันพิจารณาในประเด็นการปรับปรุงระเบียบกระทรวงเกษตรและสหกรณ์ว่าด้วยการรับ-จ่าย การเก็บรักษาเงินรายได้ของสถานีวิทยุกระจายเสียงเพื่อการเกษตร พ.ศ. 2562
วันอังคารที่ 21 กุมภาพันธ์ 2566
ข่าวสารการลงพื้นที่ตรวจราชการ  จังหวัดนครศรีธรรมราช
วันที่ 20 กุมภาพันธ์ 2566
นายกฯ กราบพระและไหว้ตาไข่ วัดเจดีย์ อ.สิชล นครศรีธรรมราช ย้ำรัฐบาลพร้อมสนับสนุนการท่องเที่ยวในมิติใหม่ เชื่อมโยงชุมชน สร้างรายได้หมุนเวียนทางเศรษฐกิจตาม นโยบายรัฐบาล
นายกฯ ตรวจติดตามการแก้ไขปัญหาพื้นที่ประสบอุทกภัยซ้ำซาก บริเวณคลองเปลี่ยน อ.สิชล จ.นครศรีธรรมราช กำชับหน่วยงานเร่งดำเนินการ เพื่อบรรเทาความเดือดร้อนให้ประชาชน ยืนยันรัฐบาลจริงใจแก้ไขปัญหา
นายกรัฐมนตรีสักการะหลวงพ่อวัดยางใหญ่ และไหว้บูชาตาพรานบุญ เพื่อความเป็นสิริมงคลในการลงพื้นที่ปฏิบัติราชการ จ.นครศรีธรรมราช
นายกรัฐมนตรีติดตามการพัฒนาความมั่นคงด้านการพัฒนาคุณภาพชีวิต ของโรงพยาบาลมหาราชนครศรีธรรมราช มุ่งพัฒนาสู่ความเป็นเลิศทางการแพทย์
นายกรัฐมนตรีลงพื้นที่ จ.นครศรีธรรมราช ติดตามผลการดำเนินงานตามนโยบายเร่งด่วนของรัฐบาล และข้อสั่งการนายกรัฐมนตรี
วันจันทร์ที่ 20 กุมภาพันธ์ 2566
“อนุทิน” ผนึกภาคเอกชนสร้าง Team Thailand ประกาศความพร้อมในการเสนอตัวเป็นเจ้าภาพ  Expo 2028 Phuket Thailand
รองนายกรัฐมนตรีและรัฐมนตรีว่าการกระทรวงสาธารณสุข ผนึกกำลังภาคเอกชนชั้นนำของประเทศสร้าง Team Thailand  ช่วยสนับสนุนการทำงานของภาครัฐในการขอเสียงสนับสนุนจากประเทศสมาชิก
รองนายกรัฐมนตรีและรัฐมนตรีว่าการกระทรวงสาธารณสุข ผนึกกำลังภาคเอกชนชั้นนำของประเทศสร้าง Team Thailand ช่วยสนับสนุนการทำงานของภาครัฐในการขอเสียงสนับสนุนจากประเทศสมาชิก รวมถึงร่วมประชาสัมพันธ์ความพร้อมของประเทศไทยในการเสนอตัวเป็นเจ้าภาพจัดงาน Expo 2028 Phuket Thailand ก่อนที่จะมีการพิจารณาในเดือนมิถุนายนปีนี้
วันนี้ (20 กุมภาพันธ์ 2566) ที่ ศูนย์การประชุมแห่งชาติสิริกิติ์ กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมความร่วมมือ กับภาคเอกชนในการสนับสนุนการเสนอตัวเป็นเจ้าภาพการจัดงาน Expo 2028 Phuket Thailand โดยมี ดร.อรรชกา ศรีบุญเรือง ประธานกรรมการส่งเสริมการจัดประชุมและนิทรรศการ สำนักงานส่งเสริมการจัดประชุมและนิทรรศการ (องค์การมหาชน) นายจิรุตถ์ อิศรางกูร ณ อยุธยา ผู้อำนวยการสำนักงานส่งเสริมการจัดประชุมและนิทรรศการ (องค์การมหาชน) และผู้บริหารภาคเอกชนร่วมประชุมและแลกเปลี่ยนแนวความคิด
นายอนุทินกล่าวว่า จากการที่ประเทศไทยเป็น 1 ใน 5 ประเทศที่เสนอตัวเป็นเจ้าภาพการจัดงาน Specialised Expo (สหรัฐอเมริกา อาร์เจนตินา เซอร์เบีย สเปนและประเทศไทย) ภายใต้ชื่องาน Expo 2028 Phuket Thailand ขณะนี้เป็นช่วงสุดท้ายก่อนจะพิจารณาในเดือนมิถุนายน 2566 โดยในสัปดาห์นี้จะมีการเข้าร่วมกิจกรรม Symposia เพื่อนำเสนอความคืบหน้าและความพร้อมต่างๆ ในการเป็นเจ้าภาพจัดงาน Specialised Expo แก่คณะกรรมการจากองค์การนิทรรศการนานาชาติ BIE ที่ประเทศฝรั่งเศส สำหรับกระทรวงสาธารณสุขจะนำโดยอธิบดีกรมสนับสนุนบริการสุขภาพ สิ่งสำคัญที่สุดขณะนี้คือความร่วมมือของภาคส่วนต่างๆ ในประเทศ ที่จะร่วมแสดงออกถึงความพร้อมและความเชื่อมั่นให้กับคณะกรรมการ จึงได้เชิญผู้ประกอบการภาคเอกชนที่มีเครือข่ายทางธุรกิจในระดับโลกมาร่วมประชุม สร้าง Team Thailand ช่วยสนับสนุนการทำงานของภาครัฐในการขอเสียงสนับสนุนจากประเทศสมาชิกต่างๆ 171 ประเทศ รวมถึงเครือข่ายธุรกิจในประเทศร่วมประชาสัมพันธ์ เพื่อให้ประเทศไทยได้เป็นเจ้าภาพจัดงาน Expo 2028 Phuket Thailand
นายอนุทินกล่าวต่อว่า หากประเทศไทยได้รับคัดเลือกให้จัดงาน Specialised Expo จะช่วยให้ไทยมีเงินหมุนเวียนทางเศรษฐกิจในประเทศจากทั้งคนไทยและต่างชาติประมาณ 5 ล้านคน เกิดเงินสะพัดประมาณ 50,000 ล้านบาท และมูลค่าเพิ่มผลิตภัณฑ์มวลรวมในประเทศ (GDP) ประมาณ 40,000 ล้านบาท เกิดการพัฒนาเมืองของจังหวัดในกลุ่มอันดามัน ได้แก่ กระบี่ ตรัง พังงา ภูเก็ต ระนอง และสุราษฎร์ธานี จากการกระจายรายได้, ส่งเสริมภาพลักษณ์ของประเทศไทยในการเป็น “ศูนย์กลางสุขภาพนานาชาติ (Medical Hub) ของภูมิภาค และจะก้าวสู่การเป็น “ศูนย์การท่องเที่ยวเชิงสุขภาพระดับโลก” รวมถึงมีการบริหารและพัฒนาพื้นที่หลังการจัดงาน โดยสิ่งปลูกสร้างทั้งหมดจะพัฒนาเป็นศูนย์บริการทางการแพทย์และสาธารณสุขระดับนานาชาติครบวงจร ศูนย์ อภิบาลผู้สูงอายุนานาชาติ ศูนย์ใจรักษ์ และศูนย์เวชศาสตร์ฟื้นฟูครบวงจร ซึ่งก่อให้เกิดการพัฒนาทั้งด้านการแพทย์ สุขภาพ และความเป็นอยู่ที่ดี ภายใต้การดูแลของโรงพยาบาลวชิระภูเก็ต และพัฒนาพื้นที่ให้เป็นศูนย์ประชุมนานาชาติ และ Ecological Park ต่อไป
*************************************** 20 กุมภาพันธ์ 2566
วันจันทร์ที่ 20 กุมภาพันธ์ 2566
20/02/2566
ผู้ตรวจทาวันฯ จับมือเครือข่ายจังหวัดสกลนคร ร่วมขับเคลื่อนนโยบาย MIND “ปั้นอุตสาหกรรมคู่ชุมชน” ส่งเสริมธุรกิจดูแลชุมชน รักษาสิ่งแวดล้อม
ผู้ตรวจทาวันฯ จับมือเครือข่ายจังหวัดสกลนคร ร่วมขับเคลื่อนนโยบาย MIND “ปั้นอุตสาหกรรมคู่ชุมชน” ส่งเสริมธุรกิจดูแลชุมชน รักษาสิ่งแวดล้อม
เมื่อวันที่ 16 กุมภาพันธ์ พ.ศ. 2566 เวลา 09.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายกิตติพงษ์ ชลิทธิกุล อุตสาหกรรมจังหวัดสกลนคร พร้อมด้วยข้าราชการเจ้าหน้าที่สำนักงานอุตสาหกรรมจังหวัดสกลนคร ลงพื้นที่ตรวจเยี่ยมบริษัท ศรีตรังแอโกรอินดัสทรี จำกัด (มหาชน) ประกอบกิจการ ผลิตยางแท่งเอสทีอาร์ 20 ยางผสม และยางเครป ซึ่งโรงงานฯ ดำเนินกิจกรรมอบรมด้านความปลอดภัยให้แก่โรงเรียนและชุมชน พร้อมทั้งบริจาคสิ่งของให้กับชุมชน โดยเฉพาะกลุ่มเปราะบาง อาทิ ผู้ป่วยติดเตียง ผู้สูงอายุ และเด็ก
.
ผู้ตรวจทาวันฯ ได้ชื่นชมสถานประกอบการว่าได้ดำเนินกิจกรรมช่วยเหลือชุมชนอย่างต่อเนื่อง พร้อมให้ข้อเสนอแนะโรงงานในการป้องกันและการจัดการปัญหาเรื่องกลิ่น โดยการทำความสะอาดโรงงานอย่างสม่ำเสมอและฆ่าเชื้อแบคทีเรีย พร้อมทั้งปลูกต้นไม้โดยเลือกชนิดไม้ที่ช่วยดูดซับกลิ่น และการจัดการกากอุตสาหกรรมให้ถูกต้องตามข้อกฎหมาย ไม่สร้างผลกระทบต่อชุมชนและสิ่งแวดล้อม โดยนำหลักการของ BCG มาใช้ ซึ่งโรงงานฯ สามารถนำกากของเสียที่ไม่เป็นอันตรายมาใช้เป็นสารปรับปรุงคุณภาพดินให้แก่เกษตรกรผู้ปลูกยางพาราและต้องขออนุญาตนำสิ่งปฏิกูลหรือวัสดุที่ไม่ใช้แล้วออกนอกบริเวณโรงงาน (สก.2) ต่อกรมโรงงานอุตสาหกรรม ซึ่งจะเป็นการลดรายจ่ายเพิ่มผลผลิตและรายได้ให้แก่เกษตรกรในพื้นที่
.
จากนั้น เวลา 13.30 น. ผู้ตรวจราชการฯ พร้อมคณะลงพื้นที่ตรวจเยี่ยม บริษัท ไทยรุ่งเรืองอุตสาหกรรม จำกัด ประกอบกิจการทำน้ำตาลทรายดิบ น้ำตาลทรายขาว น้ำตาลทรายขาวบริสุทธิ์ ซึ่งโรงงานได้ส่งเสริมให้ชาวไร่อ้อยตัดอ้อยสด สะอาด ส่งโรงงานเพื่อลดปัญหาฝุ่นละอองขนาดเล็ก PM 2.5 จากการเผาอ้อยโดยดำเนินกิจกรรมรณรงค์ร่วมกับภาครัฐและกิจกรรมประชาสัมพันธ์ผ่านสื่อวิทยุท้องถิ่นคลื่น 94.75 FM พร้อมทั้งได้ส่งเสริมการใช้เครื่องจักรกลการเกษตรสำหรับการตัดอ้อยสด อีกทั้งโรงงานยังมีกิจกรรมสนับสนุนวิสาหกิจชุมชนผู้ผลิตผ้าครามโดยการนำผลิตภัณฑ์ผ้าครามมาเป็นของที่ระลึกมอบให้กับคู่ค้าทางธุรกิจในวาระวันสำคัญต่าง ๆ
ทั้งนี้ ผู้ตรวจราชการฯ ได้ชื่นชมโรงงานว่าได้ดำเนินกิจกรรมของโรงงานในการลดปัญหาการเผาอ้อยและฝุ่นละอองขนาดเล็ก PM 2.5 ทั้งให้ความสำคัญด้านสิ่งแวดล้อม และส่งเสริมสนับสนุนผลิตภัณฑ์สินค้าจากชุมชน พร้อมให้ข้อเสนอแนะเพิ่มมาตรการ การลดปัญหาฝุ่นละอองขนาดเล็ก PM 2.5 และการส่งเสริมการนำอ้อยสดเข้าหีบให้เป็นไปตามมติ ครม
วันอังคารที่ 21 กุมภาพันธ์ 2566
21/02/2566
ด่วน!! กรมการจัดหางาน เปิดรับสมัครพนักงานทำความสะอาด ประเทศญี่ปุ่น 10 อัตรา สมัครได้ตั้งแต่บัดนี้ถึง 28 กุมภาพันธ์ 66
กระทรวงแรงงาน โดยกรมการจัดหางาน รับสมัครคนหางานเพื่อไปทำงานแรงงานทักษะเฉพาะในประเทศญี่ปุ่น ตำแหน่งพนักงานทำความสะอาด จำนวน 10 อัตรา สมัครได้ตั้งแต่วันนี้ถึง 28 กุมภาพันธ์ 2566 ยื่นใบสมัครได้ทางอีเมล [emailprotected]
นายไพโรจน์ โชติกเสถียร อธิบดีกรมการจัดหางานเปิดเผยว่า กรมการจัดหางานเปิดรับสมัครคนไทยไปทำงานแรงงานทักษะเฉพาะในประเทศญี่ปุ่น ตำแหน่งพนักงานทำความสะอาดอาคาร จำนวน 10 อัตรา กับนายจ้างจำนวน 4 บริษัท ได้แก่ บริษัท SBM จำกัด บริษัท Seibi จำกัด บริษัท Maintenance Care จำกัด และบริษัท IBS จำกัด โดยมีศูนย์ฝึกอบรมการบำรุงรักษาอาคาร (Building Maintenance Training Center : BMTC) ซึ่งประกอบกิจการสำนักงานบำรุงรักษาอาคารในประเทศญี่ปุ่น เป็นตัวแทนนายจ้าง สำหรับลักษณะงาน เป็นงานทำความสะอาดอาคาร เพื่อสร้างสภาพแวดล้อมที่สะดวกสบายและถูกสุขอนามัยในอาคารต่าง ๆ ตามลักษณะของแต่ละสถานที่ ไม่ใช่การทำความสะอาดบ้านหรือแม่บ้าน ผู้ที่สนใจสามารถดาวน์โหลดใบสมัครได้ทางเว็บไซต์ doe.go.th/overseas หรือเฟซบุ๊ก : แรงงานไทยไปต่างประเทศโดยรัฐจัดส่ง และยื่นใบสมัครได้ทางจดหมายอิเล็กทรอนิกส์ [emailprotected] ตั้งแต่บัดนี้ – 28 กุมภาพันธ์ 2566
นายไพโรจน์กล่าวว่า สำหรับคุณสมบัติเบื้องต้น รับเฉพาะเพศหญิง อายุ 18 – 40 ปีบริบูรณ์ ไม่จำกัดวุฒิการศึกษา มีใบรับรองผ่านการทดสอบวัดความรู้ภาษาญี่ปุ่น (JLPT) N4 หรือผ่านการทดสอบพื้นฐานภาษาญี่ปุ่น (JFT) A2 หรือเคยเป็นผู้ฝึกปฏิบัติงานด้านเทคนิคในประเทศญี่ปุ่นไม่ต่ำกว่า 3 ปี สุขภาพร่างกายและจิตใจปกติ ไม่มีรอยสัก ไม่มีประวัติอาชญากรรม ไม่เคยมีประวัติการพำนักอาศัยผิดกฎหมายหรือทำงานผิดกฎหมายในประเทศญี่ปุ่น หรือประเทศอื่น ๆ มีสัญญาจ้างเป็นระยะเวลา 1 ปี และสามารถต่ออายุทุกปี สูงสุดรวม 5 ปี โดยนายจ้างรับผิดชอบค่าตั๋วโดยสารเครื่องบินไป – กลับ (ไทย – ญี่ปุ่น) ช่วยจัดหาที่พัก ส่วนคนงานรับผิดชอบค่าใช้จ่ายที่พัก โดยแต่ละบริษัทมีอัตราค่าจ้าง ดังนี้
1.บริษัท SBM จำกัด จำนวน 3 อัตรา ค่าตอบแทน 47,520 บาทต่อเดือน
2.บริษัท Seibi จำกัด จำนวน 2 อัตรา ค่าตอบแทน 46,590 บาทต่อเดือน
3.บริษัท Maintenance Care จำกัด จำนวน 2 อัตรา ค่าตอบแทน 45,865 บาทต่อเดือน
4.บริษัท IBS จำกัด จำนวน 3 อัตรา ค่าตอบแทน 45,253 บาทต่อเดือน
ทั้งนี้ การรับสมัครเป็นการดำเนินการเพื่อจัดส่งคนหางานไปทำงานแรงงานทักษะเฉพาะในประเทศญี่ปุ่นโดยวิธีรัฐจัดส่ง ดังนั้น คนหางานไม่ต้องเสียค่าสมัครหรือค่าบริการใด ๆ ทั้งสิ้น ผู้ที่ได้รับการคัดเลือกให้ไปทำงานจะต้องจ่ายค่าใช้จ่ายเท่าที่จำเป็น โดยสามารถศึกษารายละเอียดและเงื่อนไขเกี่ยวกับการรับสมัครงาน เอกสารที่ต้องใช้ ได้ที่เว็บไซต์กองบริหารแรงงานไทยไปต่างประเทศ doe.go.th/overseas หัวข้อ “ข่าวประกาศรับสมัคร” เรื่อง “ประกาศกรมการจัดหางาน รับสมัครคนหางานเพื่อไปทำงานแรงงานทักษะเฉพาะในประเทศญี่ปุ่น ตำแหน่งพนักงานทำความสะอาดอาคาร” หรือสอบถามรายละเอียดเพิ่มเติมได้ที่สำนักงานจัดหางานจังหวัด สำนักงานจัดหางานกรุงเทพมหานครพื้นที่ 1 – 10 หรือที่กองบริหารแรงงานไทยไปต่างประเทศ ฝ่ายจัดส่งไปทำงานไต้หวัน และประเทศอื่น โทร 02 245 1034 ในวันเวลาราชการ หรือสายด่วนกระทรวงแรงงาน โทร. 1506 กด 2 กรมการจัดหางาน
วันอังคารที่ 21 กุมภาพันธ์ 2566
กระทรวงเกษตรฯ ประชุมคณะทำงานแก้ไขปัญหาทุเรียนด้อยคุณภาพฯ ยกระดับเพิ่มความเข้มข้นป้องปรามขับเคลื่อนทุเรียนไทย ทุเรียนคุณภาพ
กระทรวงเกษตรฯ ประชุมคณะทำงานแก้ไขปัญหาทุเรียนด้อยคุณภาพฯ
ยกระดับเพิ่มความเข้มข้นป้องปรามขับเคลื่อนทุเรียนไทย ทุเรียนคุณภาพ
นายสุรเดช สมิเปรม รองปลัดกระทรวงเกษตรและสหกรณ์ เป็นประธานการประชุมคณะทำงานแก้ไขปัญหาทุเรียนด้อยคุณภาพและการสวมสิทธิ์ใช้ใบรับรองการปฏิบัติทางการเกษตรที่ดี (GAP) ของเกษตรกรเพื่อการส่งออกทุเรียนของประเทศไทย ณ ห้องประชุมกระทรวงเกษตรและสหกรณ์ (135) และผ่านระบบ Zoom Meeting โดยที่ประชุมได้รับทราบความก้าวหน้าการดำเนินงานแก้ไขปัญหาทุเรียนด้อยคุณภาพและการสวมสิทธิ์ใช้ใบรับรองการปฏิบัติทางการเกษตรที่ดี (GAP) โดย กรมส่งเสริมการเกษตร และกรมวิชาการเกษตร และการซ้อมแผนการดำเนินงานแก้ไขปัญหาทุเรียนด้อยคุณภาพในพื้นที่จังหวัดจันทบุรี โดย เกษตรและสหกรณ์จังหวัดจันทบุรี เกษตรจังหวัดจันทบุรี และสำนักวิจัยและพัฒนาการเกษตรเขตที่ 6
รองปลัดกระทรวงเกษตรและสหกรณ์ กล่าวว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ให้ความสำคัญในการควบคุมและป้องกันทุเรียนอ่อนทุเรียนด้อยคุณภาพเพื่อให้ผลผลิตทุเรียนที่จะทำการส่งออกต้องได้คุณภาพและเป็นไปตามมาตรฐานการส่งออกที่กำหนด โดยในปี 2566 กระทรวงเกษตรและสหกรณ์ ได้เพิ่มความเข้มข้นในการป้องปรามปัญหาทุเรียนด้อยคุณภาพและการสวมสิทธิ์ใช้ใบรับรองการปฏิบัติทางการเกษตรที่ดี (GAP) โดยมีความก้าวหน้าการดำเนินงาน ดังนี้ คณะทำงานแก้ไขปัญหาทุเรียนด้อยคุณภาพฯ ได้มอบหมายให้กรมส่งเสริมการเกษตรและกรมวิชาการเกษตร จัดทำโครงการเพื่อแก้ไขปัญหาทุเรียนด้อยคุณภาพโดยเพิ่มการป้องปรามตั้งแต่สวนจนถึงมือของผู้บริโภคทั้งในและต่างประเทศ โดยระดมเจ้าหน้าที่สนับสนุนการปฏิบัติงานในพื้นที่ และให้สำนักงานปลัดกระทรวงเกษตรและสหกรณ์รวบรวมประมวลเป็นโครงการในภาพรวม เสนอคณะกรรมการพัฒนาและบริหารจัดการผลไม้ (Fruit Board) พิจารณา อาทิ โครงการตรวจเปอร์เซ็นต์น้ำหนักแห้งเนื้อทุเรียนก่อนตัด เพื่อควบคุมและป้องกันทุเรียนอ่อนออกสู่ตลาดในฤดูกาลผลิต ปี 2566 พร้อมกันนี้ได้มีการยกระดับกระบวนการส่งออกทุเรียนให้มีความแม่นยำและรวดเร็วยิ่งขึ้น โดยสนับสนุนการปฏิบัติงาน และกำกับดูแลคุณภาพของทุเรียน ตั้งแต่สวน โรงคัดบรรจุ จนถึงการส่งออก ซึ่งความคืบหน้าล่าสุด รัฐมนตรีว่าการกระทรวงเกษตรและสหกรณ์ให้ความเห็นชอบแผนงานดังกล่าวแล้วเมื่อวันที่ 14 กุมภาพันธ์ 2566 ขณะนี้อยู่ระหว่างการพิจารณาของสำนักงบประมาณต่อไป
นอกจากนี้ เพื่อให้การทำงานมีประสิทธิภาพมากยิ่งขึ้น ที่ประชุมจึงได้มอบหมายให้หน่วยงานที่เกี่ยวข้องจัดทำแผนปฏิบัติงาน (รายเดือน) เพื่อกำกับติดตามผลการปฏิบัติงาน และให้มีการรายงานผลการดำเนินงานรวมถึงปัญหาอุปสรรคเป็นประจำ พร้อมทั้งให้นำข้อมูลผลการปฏิบัติงานไปใช้ในการประชาสัมพันธ์สร้างการรับรู้ให้แก่ผู้บริโภค อีกทั้งเพื่อให้ฝ่ายเลขาฯ สรุปและรายงานผลการดำเนินงานให้ผู้บริหารกระทรวงเกษตรและสหกรณ์ทราบต่อไป
วันอังคารที่ 21 กุมภาพันธ์ 2566
21/02/2566
จังหวัดหนองบัวลำภู น้อมนำพระราชดำริ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จัดพิธีรับพระราชทานเมล็ดพันธุ์ผัก เพื่อมอบให้กับประชาชน
จังหวัดหนองบัวลำภู น้อมนำพระราชดำริ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จัดพิธีรับพระราชทานเมล็ดพันธุ์ผัก เพื่อมอบให้กับประชาชน เพื่อสร้างความมั่นคงทางอาหาร สร้างคุณภาพชีวิตที่ดีอย่างยั่งยืน
วันนี้ (21 ก.พ. 66) นายสุวิทย์ จันทร์หวรผู้ว่าราชการจังหวัดหนองบัวลำภู เปิดเผยว่า จังหวัดหนองบัวลำภู ได้กำหนดเป้าหมายการพัฒนาจังหวัดว่า "หนองบัวลำภู เมืองน่าอยู่ น่าเที่ยว" โดยมุ่งเน้นการยกระดับคุณภาพชีวิตของประชาชน ด้วยการพัฒนาศักยภาพของครัวเรือนและชุมชน ในการประกอบสัมมาชีพตามหลักปรัชญาของเศรษฐกิจพอเพียง เพื่อให้พี่น้องประชาชนคนหนองบัวลำภูสามารถ "พึ่งพาตนเอง" และเสริมสร้างความมั่นคงให้กับชีวิต อันสอดคล้องกับนโยบายรัฐบาล และกระทรวงมหาดไทย เพื่อยังผลทำให้ประชาชนทุกครัวเรือน สามารถใช้ชีวิตได้อย่างมีความสุข โดยเฉพาะอย่างยิ่ง การน้อมนำพระราชดำริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในด้านการเสริมสร้างความมั่นคงด้านอาหาร "บ้านนี้มีรัก ปลูกผักกินเอง" ซึ่งจะเป็นส่วนสำคัญทำให้คนในชุมชน และครัวเรือน หันมาสนใจที่จะปลูกผักเพื่อบริโภคเองด้วยเมล็ดพันธุ์ที่ดีจากต้นพันธุ์ที่สมบูรณ์ แข็งแรง สร้างความมั่นคงทางอาหารในพื้นที่ สร้างความรู้สึกว่าการปลูกผักสวนครัวไม่ใช่เรื่องยาก ปลูกแล้วครอบครัวจะมีผักที่ปลอดภัยหมุนเวียนกินตลอดปี อีกทั้งยังเป็นการแบ่งเบาภาระค่าใช้จ่ายในครัวเรือนได้อีกด้วย
"เมื่อวานนี้ (20 ก.พ. 66) ณ อาคารอเนกประสงค์เรือนจำชั่วคราวบ้านห้วยเตย หมู่ที่ 3 ตำบลหนองหว้า อำเภอเมืองหนองบัวลำภู จังหวัดหนองบัวลำภู จังหวัดหนองบัวลำภู ได้จัดพิธีรับพระราชทานเมล็ดพันธุ์ผักของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี จำนวน 42 ชุด ให้แก่นายอำเภอทุกอำเภอ กำนัน ผู้ใหญ่บ้าน คณะกรรมการพัฒนาสตรีหมู่บ้าน และอาสาพัฒนาชุมชน โดยได้รับเมตตาจาก พระราชวชิรธาดา เจ้าคณะจังหวัดหนองบัวลำภู โดยมี นายศศิน พัฒนภิรมย์ รองผู้ว่าราชการจังหวัดหนองบัวลำภู เป็นประธานในพิธี ซึ่งการจัดพิธีในครั้งนี้ เพื่อให้ผู้ได้รับพระราชทานเมล็ดพันธุ์ได้เชิญเมล็ดพันธุ์ผักไปมอบให้กับเกษตรกร และพี่น้องประชาชนพื้นที่ตำบลอุทัยสวรรค์ อำเภอนากลาง และประชาชนทุกอำเภอ สำหรับนำไปปลูกไว้บริโภคในครัวเรือน ตามพระราชดำริ "บ้านนี้มีรักปลูกผักกินเอง" ซึ่งจะทำให้สมาชิกในครอบครัวได้มีผักที่ปลอดภัย ปลอดสารเคมี ไว้บริโภคในครัวเรือน ทั้งยังเป็นการเสริมสร้างกิจกรรมก่อให้เกิดความสามัคคีในครัวเรือน และในชุมชน ที่ทำให้เกิดผลโดยตรง นั่นคือ สามารถประหยัดค่าใช้จ่ายในครัวเรือนได้ถึงวันละ 50-100 บาท และยังสามารถเก็บสะสมเมล็ดพันธ์ุไว้ปลูกในรุ่นต่อไปในครัวเรือน และแจกจ่ายให้กับเพื่อนบ้าน หรือญาติสนิทมิตรสหาย พี่น้องประชาชนในพื้นที่อำเภอ และพื้นที่อื่นๆ เพื่อสร้างความมั่นคงให้กับชีวิตและครอบครัวได้อีกด้วย" ผวจ.หนองบัวลำภู กล่าว
นายสุวิทย์ จันทร์หวร กล่าวเพิ่มเติมว่า จังหวัดหนองบัวลำภูได้รณรงค์ให้มีการปลูกผักสวนครัวทุกครัวเรือนทั่วทั้งจังหวัดอย่างต่อเนื่อง เน้นการพึ่งตนเอง และความสามัคคีของคนในชุมชน และเพื่อเป็นการต่อยอดและขยายผลการดำเนินงานโครงการปลูกผักสวนครัว สร้างความมั่นคงทางอาหารในระดับหมู่บ้าน/ชุมชนให้มีความยั่งยืน อันจะทำให้พี่น้องประชาชนคนหนองบัวลำภูได้มีคุณภาพชีวิตที่ดีอย่างยั่งยืนตลอดไป
วันอังคารที่ 21 กุมภาพันธ์ 2566
21/02/2566
รัฐบาลเร่งแก้ปัญหาแรงงานต่างชาติฝ่าฝืนประกาศ งานที่ห้ามคนต่างด้าวทำ
วันอังคารที่ 21 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลเร่งแก้ปัญหาแรงงานต่างชาติแย่งอาชีพคนไทยตามประกาศกระทรวงแรงงาน เรื่อง
กำหนดงานที่ห้ามคนต่างด้าวทำ โดยตั้งแต่วันที่ 1 ต.ค.2565 – 13 ก.พ.2566 ตรวจสอบสถานประกอบการ
14,104 แห่ง ดำเนินคดีแล้ว 500 แห่ง ตรวจสอบคนต่างชาติ 196,402 คน ดำเนินคดีแล้ว 1,143 คน
พบว่าเป็นการแย่งอาชีพคนไทย 600 คน อาชีพที่พบมากที่สุด คือ งานเร่ขายสินค้า งานตัดผม
งานขับขี่ยานพาหนะ และงานนวด ตามลำดับ ซึ่งคนต่างชาติที่ทำงานนอกเหนือสิทธิมีโทษปรับตั้งแต่ 5,000 –
50,000 บาท ส่วนนายจ้างที่ให้คนต่างชาติทำงานนอกเหนือสิทธิ มีโทษปรับตั้งแต่ 10,000 – 100,000
บาทต่อคนต่างชาติ 1 คน ทั้งนี้ผู้พบเห็นการจ้างคนต่างชาติทำงานผิดกฎหมายแจ้งได้ที่สายด่วนกรมการจัดหางาน 1694
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 21 กุมภาพันธ์ 2566
21/02/2566
บสย.- BOT ประชุมหารือ Green Finance หนุน SMEs ปรับตัว ESG
บสย.ให้การต้อนรับคณะผู้บริหารระดับสูง ธปท. เพื่อร่วมประชุมหารือในหัวข้อ “Green Finance” ความร่วมมือระหว่าง ธปท. และ บสย. ในการพัฒนาผลิตภัณฑ์ค้ำประกันสินเชื่อ เพื่อสนับสนุน SMEs ที่ดำเนินธุรกิจ โดยยึดแนวทางให้ความสำคัญด้านสิ่งแวดล้อม สังคม และ ESG
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) นายวิเชษฐ วรกุล รองผู้จัดการทั่วไปอาวุโส สายงานการเงิน และผู้บริหาร บสย. ให้การต้อนรับ คณะผู้บริหารระดับสูงจากธนาคารแห่งประเทศไทย เพื่อร่วมประชุมหารือ ในหัวข้อ “Green Finance” ความร่วมมือระหว่าง ธนาคารแห่งประเทศไทย และ บสย. ในการพัฒนาผลิตภัณฑ์ค้ำประกันสินเชื่อ เพื่อสนับสนุน SMEs ที่ดำเนินธุรกิจ โดยยึดแนวทางให้ความสำคัญ ด้านสิ่งแวดล้อม สังคม และ การกำกับดูแลหรือ ธรรมาภิบาล (ESG : Environment Social Governance) นำโดย นายธาริฑธิ์ ปั้นเปี่ยมรัษฎ์ ผู้ช่วยผู้ว่าการ สายนโยบายสถาบันการเงิน นายบัญชา มนูญกุลชัย ผู้อำนวยการอาวุโส ฝ่ายการชำระเงินและพันธบัตร ดร.วิภาวิน พรหมบุญ ผู้อำนวยการอาวุโส ฝ่ายกลยุทธ์สถาบันการเงิน นางสาวศิริพิมพ์ วิมลเฉลา ผู้อำนวยการ ฝ่ายกลยุทธ์สถาบันการเงิน
ในโอกาสนี้ ธนาคารแห่งประเทศไทย ได้หารือเกี่ยวกับแนวทางการพัฒนา Platform ร่วมกันระหว่าง บสย. และ สถาบันการเงิน เพื่อพัฒนาผลิตภัณฑ์ค้ำประกันสินเชื่อ ร่วมกับผลิตภัณฑ์สินเชื่อ สำหรับ SMEs ที่สนใจเข้าสู่ ESG ในอนาคตเพื่อเปิดโอกาสยกระดับพัฒนาองค์กรสู่ธุรกิจยั่งยืน ณ ห้องประชุมชั้น 18 สำนักงานใหญ่ บสย. ถนนเพชรบุรีตัดใหม่
วันอังคารที่ 21 กุมภาพันธ์ 2566
21/02/2566
ครม.เลื่อนใช้มาตรฐานยูโร 5 สำหรับรถยนต์ใหม่ เริ่ม 1 ม.ค. 67 เป็นต้นไป
ครม.เลื่อนใช้มาตรฐานยูโร 5 สำหรับรถยนต์ใหม่ เริ่ม 1 ม.ค. 67 เป็นต้นไป
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 21 กุมภาพันธ์ 2566 ครม.เห็นชอบปรับเปลี่ยนกำหนดเวลาบังคับใช้มาตรฐานยูโร 5 สำหรับรถยนต์ใหม่ ตามแผนปฏิบัติการขับเคลื่อนวาระแห่งชาติ “การแก้ไขปัญหามลพิษด้านฝุ่นละออง” เป็นตั้งแต่วันที่ 1 มกราคม 2567 เป็นต้นไป จากเดิมภายในปี 2564 เนื่องจากการแพร่ระบาดของโรคโควิด – 19 ส่งผลให้ภาคเอกชนไม่สามารถปฏิบัติตามกำหนดเวลาภายในปี 2564 ได้ จึงจำเป็นต้องเลื่อนกำหนดเวลาบังคับใช้มาตรฐานยูโร 5 ออกไป พร้อมกันนี้ ครม.มอบหมายให้กระทรวงอุตสาหกรรมดำเนินการกำหนดแผนเพื่อบังคับใช้มาตรฐานยูโร 6 สำหรับผลิตภัณฑ์รถยนต์ใหม่ให้แล้วเสร็จโดยเร็ว เพื่อบริษัทผู้ผลิตรถยนต์จะได้เตรียมความพร้อมและวางแผนการผลิตรถยนต์ได้ตามกรอบระยะเวลาที่กำหนดได้และไม่กระทบต่อผลการดำเนินงานตามแผนปฏิบัติการ
การบังคับใช้มาตรฐานยูโร 5 ตั้งแต่ปี 2567 เป็นต้นไป จะทำให้ภาคเอกชนมีความพร้อมในทางปฏิบัติ โดยกระทรวงอุตสาหกรรมได้เตรียมบังคับใช้กฎหมายให้การผลิตรถยนต์ใหม่ต้องเทียบเท่ามาตรฐานยูโร 5 และภาคเอกชนหลายรายสามารถผลิตรถยนต์ใหม่ให้เป็นไปตามมาตรฐานยูโร 5 แล้ว โดยบางส่วนอยู่ระหว่างลงทุนเพื่อปรับปรุงกระบวนการผลิต ส่วนมาตรการจูงใจนั้น กระทรวงการคลังได้กำหนดให้รถกระบะดีเซลที่มีค่า PM ไม่เกิน 0.005 กรัมต่อกิโลเมตร (เทียบเท่ามาตรฐานยูโร 5) จะได้ลดภาษีสรรพสามิต นอกจากนี้ กระทรวงพลังงานได้ออกประกาศกำหนดคุณภาพน้ำมันเชื้อเพลิงที่เทียบเท่ามาตรฐานยูโร 5 รองรับไว้แล้ว
นางสาวรัชดา กล่าวด้วยว่า มาตรฐานยูโร เป็นมาตรฐานเพื่อควบคุมการปล่อยมลพิษไอเสียของยานพาหนะในทวีปยุโรป โดยทวีปยุโรปเริ่มกำหนดมาตรฐานยูโร 1 ในปี 2535 ขณะที่ ไทยเริ่มบังคับใช้มาตรฐานยูโร 1 ตั้งแต่ปี 2541 และเพิ่มระดับมาตรฐานจนถึงมาตรฐานยูโร 4 ในปี 2555 จนถึงปัจจุบัน ทั้งนี้ มาตรฐานยูโร 5 และยูโร 6 มีความแตกต่างจากมาตรฐานยูโร 4 หลายประการ อาทิ การเพิ่มมาตรฐานการวัดจำนวนอนุภาคฝุ่นขนาดเล็ก (PN) และกำหนดค่ามาตรฐานออกไซด์ของไนโตรเจน (NOx) และสารไฮโดรคาร์บอน (HC) (เป็นหนึ่งในสารที่ก่อให้เกิดฝุ่น PM2.5) ให้เข้มงวดยิ่งขึ้น เป็นต้น
วันอังคารที่ 21 กุมภาพันธ์ 2566
21/02/2566
ครม. อนุมัติ 445 ล้านบาท จัดหากล้องบันทึกภาพและเสียงของ ตช. ตาม พ.ร.บ. ป้องกันและปราบปรามการทรมานและการกระทำให้บุคคลสูญหาย พ.ศ.  2565
ครม. อนุมัติ 445 ล้านบาท จัดหากล้องบันทึกภาพและเสียงของ ตช. ตาม พ.ร.บ. ป้องกันและปราบปรามการทรมานและการกระทำให้บุคคลสูญหาย พ.ศ.  2565
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรี วันนี้ (21 กุมภาพันธ์ 2566) อนุมัติ 444.81 ล้านบาท ให้สำนักงานตำรวจแห่งชาติ (ตช.) เพื่อดำเนินโครงการ จัดหากล้องบันทึกภาพและเสียงตาม พ.ร.บ. ป้องกันและปราบปรามการทรมานและการกระทำให้บุคคลสูญหาย พ.ศ. 2565 โดยจะจัดหากล้องบันทึกภาพและเสียง จำนวน 48,568 ชุด แบ่งเป็น 3 รายการ ได้แก่
-กล้องบันทึกภาพและเสียงชนิดติดบนตัวเจ้าหน้าที่ตำรวจ จำนวน 37,624 ชุด งบประมาณ 338.62 ล้านบาท สำหรับเจ้าหน้าที่ตำรวจ 3 กลุ่มสายงาน ได้แก่ สายงานป้องกันปราบปรามและสายงานจราจร จำนวน 16,945 ชุด และสายงานสืบสวนสอบสวน จำนวน 20,679 ชุด (ซึ่งได้รับการจัดสรรเป็นครั้งแรก)
-กล้องบันทึกภาพและเสียงแบบมือถือ พร้อมอุปกรณ์เพื่อใช้ในห้องสอบสวนและห้องควบคุม จำนวน 9,366 ชุด งบประมาณ 93.57 ล้านบาท สำหรับสถานีตำรวจทั่วประเทศ จำนวน 1,484 สถานี และสำนักงานตรวจคนเข้าเมือง จำนวน 77 หน่วยงาน
-กล้องบันทึกภาพและเสียงชนิดติดตั้งภายในรถยนต์ จำนวน 1,578 ชุด งบประมาณ 12.62 ล้านบาท สำหรับติดตั้งในรถยนต์ของกองบัญชาการตำรวจนครบาลและตำรวจภูธรภาค 1-9
เนื่องจาก พ.ร.บ. ป้องกันและปราบปรามการทรมานและการกระทำให้บุคคลสูญหาย พ.ศ. 2565 ซึ่งจะมีผล บังคับใช้ในวันพรุ่งนี้ ( 22 กุมภาพันธ์ 2566) บัญญัติให้ เจ้าหน้าที่ตำรวจจะต้องทำการบันทึกภาพและเสียงผู้ต้องหาตั้งแต่เริ่มดำเนินการควบคุมตัว ผู้ต้องหาอย่างต่อเนื่องตลอดเวลา จึงเป็นความจำเป็นที่จะต้องจัดหากล้องบันทึกภาพและเสียง เพื่อให้เจ้าหน้าที่ตำรวจฝ่ายปฏิบัติการทุกนายใช้ในการปฏิบัติงานตามหน้าที่โดยเร่งด่วนและทันที
โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ย้ำถึงการดำเนินการจัดหา ต้องดำเนินการให้ทุจริต โปร่งใส ตรวจสอบได้ และต้องกันไม่ให้ผลประโยชน์ตกแก่บุคคลใด สำหรับหน่วยงานที่มีเจ้าหน้าที่ที่เกี่ยวข้องต้อง ปฏิบัติ ตามพ.ร.บ. ดังกล่าว เช่น กระทรวงมหาดไทย กระทรวงกลาโหม ให้เร่งจัดลำดับความจำเป็นด้วย
วันอังคารที่ 21 กุมภาพันธ์ 2566
21/02/2566
ผู้ตรวจทาวันฯ ลงพื้นที่ราชบุรี ตรวจราชการรอบ 1 พร้อมร่วมประชุมชี้แจงการดำเนินการขับเคลื่อนนโยบายสำคัญของรัฐบาล
ผู้ตรวจทาวันฯ ลงพื้นที่ราชบุรี ตรวจราชการรอบ 1 พร้อมร่วมประชุมชี้แจงการดำเนินการขับเคลื่อนนโยบายสำคัญของรัฐบาล กระทรวงอุตสาหกรรม และปรับการดำเนินสู่การขับเคลื่อนอุตสาหกรรมวิถีใหม่ใน 4 มิติ อย่างสมดุลและยั่งยืน
เมื่อวันจันทร์ที่ 20 กุมภาพันธ์ 2566 เวลา 10.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ลงพื้นที่ราชบุรี ตรวจราชการกรณีปกติ รอบที่ 1 ประจำปีงบประมาณ พ.ศ. 2566 โดยมีนายอานันท์ ฟักสังข์ อุตสาหกรรมจังหวัดราชบุรี พร้อมด้วยเจ้าหน้าที่ เข้าร่วมประชุมรับการตรวจราชการพร้อมรับมอบนโยบายในการปฏิบัติงาน
ผู้ตรวจทาวันฯ ได้เน้นย้ำนโยบาย MIND ใช้ หัว และ ใจ ขับเคลื่อนแผนงานปี 2566 มุ่งยกระดับ “ปั้นอุตสาหกรรมคู่ชุมชน” 4 มิติ ประกอบด้วย ส่งเสริมธุรกิจ ดูแลชุมชน รักษาสิ่งแวดล้อม และกระจายรายได้ เพื่อคุณภาพชีวิตที่สมดุลกับสิ่งแวดล้อม พร้อมให้ข้อเสนอแนะการตรวจราชการ ดังนี้ 1) การตรวจกำกับดูแลโรงงานอุตสาหกรรม เน้นย้ำให้เร่งรัดการตรวจกำกับดูแล โรงงานอุตสาหกรรมที่มีน้ำเสีย มลพิษทางอากาศ และโรงงานอุตสาหกรรมที่มีความเสี่ยงจะเกิดผลกระทบสิ่งแวดล้อมจากการประกอบกิจการ ให้ปฏิบัติตามกฎหมาย พร้อมให้คำปรึกษาแนะนำแก่ผู้ประกอบการ หากมีปัญหาอุปสรรคในการประกอบธุรกิจในพื้นที่ 2) การดำเนินการพิจารณาอนุญาต อนุมัติให้เป็นไปตามกระบวนการ หากอยู่ในขั้นตอนส่งให้หน่วยงานอื่นพิจารณา ควรมีการติดตามความคืบหน้าการพิจารณาอย่างสม่ำเสมอ 3) การรับรองอุตสาหกรรมสีเขียว (GI) ให้ประชาสัมพันธ์เชิญชวนผู้ประกอบการสมัครเข้ารับการรับรอง GI ผลักดันโรงงานอุตสาหกรรมให้ได้การรับรอง GI ในระดับที่ 5 เพื่อส่งเสริมให้โรงงานในระบบ Supply Chain ยกระดับการขอรับรอง GI ในระดับที่ 2 ต่อไป
4) การขอแก้ไขเพิ่มเติมข้อกำหนดหรือบัญชีท้ายกฎกระทรวงให้ใช้บังคับผังเมืองรวมจังหวัดราชบุรี (ฉบับที่ 2) พ.ศ. 2558 นอกจากการเพิ่มประเภทโรงงานอุตสาหกรรม เพื่อให้ตอบสนองการเติบโตของภาคอุตสาหกรรมในกลุ่มแปรรูปเกษตร และห้องเย็นแล้ว ควรที่จะดูกลุ่มวิสาหกิจชุมชนที่สำนักงานอุตสาหกรรมจังหวัดราชบุรี ได้เข้าไปส่งเสริมให้เกิดการเติบโตในอนาคต ซึ่งต้องไม่ขัดต่อกฎหมายผังเมือง เพื่อให้เกิดการเติบโตอย่างยั่งยืน
และต่อมาเวลา 13.30 น. ผู้ตรวจทาวันฯ ได้เป็นประธานการประชุมชี้แจงการดำเนินการขับเคลื่อนนโยบายสำคัญของรัฐบาล กระทรวงอุตสาหกรรม และปรับการดำเนินสู่การขับเคลื่อนอุตสาหกรรมวิถีใหม่ใน 4 มิติ อย่างสมดุลและยั่งยืนตามนโยบายปลัดกระทรวงอุตสาหกรรมที่เกี่ยวข้องในเชิงพื้นที่ และรับฟังแนวทางการดำเนินงาน ปัญหาอุปสรรค ข้อเสนอแนะจากตัวแทนของภาคเอกชน โดยมีสภาอุตสาหกรรมจังหวัดราชบุรี หอการค้าจังหวัดราชบุรี ศูนย์ให้บริการ SMEs ครบวงจรจังหวัดราชบุรี สมาพันธ์ SMEs ไทย จังหวัดราชบุรี ธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาราชบุรี และสาขาบ้านโป่ง เข้าร่วมการประชุม
ทั้งนี้ ขอให้สำนักงานอุตสาหกรรมจังหวัดราชบุรี ภาคีเครือข่ายภาคเอกชนในจังหวัดราชบุรี บูรณาการร่วมกันเพื่อก่อให้เกิดการขับเคลื่อนตามนโยบาย MIND อย่างเป็นรูปธรรม ควบคู่ไปกับการบริหารจัดการทรัพยากรในพื้นที่ การปฏิบัติกฎหมายผังเมือง ลดการสร้างปัญหามลภาวะ ซึ่งจะนำไปสู่ความสัมฤทธิ์ผลในการพัฒนาธุรกิจอุตสาหกรรมของจังหวัดราชบุรีในอนาคตได้อย่างเข้มแข็ง และอยู่ร่วมกับชุมชนได้ยั่งยืนต่อไป
วันจันทร์ที่ 20 กุมภาพันธ์ 2566
20/02/2566
ปลัดฯ ณัฐพล นำทีม ตรวจเยี่ยม กนอ. ย้ำหาแนวทาง “ทำให้ชุมชนรักนิคมฯ”
ปลัดฯ ณัฐพล นำทีม ตรวจเยี่ยม กนอ. ย้ำหาแนวทาง “ทำให้ชุมชนรักนิคมฯ”
วันที่ 17 กุมภาพันธ์ 2566 ดร.ณัฐพล รังสิตพล ปลัดกระทรวงอุตสาหกรรม นำคณะผู้บริหารกระทรวงอุตสาหกรรม ประกอบด้วย นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม และผู้บริหารกระทรวงอุตสาหกรรม เข้าตรวจเยี่ยม การนิคมอุตสาหกรรมแห่งประเทศไทย (กนอ.) โดยมีนายวีริศ อมรปาล พร้อมด้วยผู้บริหารและเจ้าหน้าที่ กนอ. ให้การต้อนรับ ณ ห้องประชุมอุทัยชั้น 6 อาคารการนิคมอุตสาหกรรมแห่งประเทศไทย
การนิคมอุตสาหกรรมแห่งประเทศไทย เป็นรัฐวิสาหกิจสังกัดกระทรวงอุตสาหกรรม ทำหน้าที่จัดหาที่ดินและพัฒนาจัดตั้งนิคมอุตสาหกรรม พัฒนาท่าเรืออุตสาหกรรม ดูแลระบบสาธารณูปโภคและสิ่งอำนวยความสะดวกในนิคม รวมถึงอนุมัติ อนุญาต และกำกับดูแลการประกอบกิจการอุตสาหกรรม กำกับดูแล ด้านสิ่งแวดล้อม และความปลอดภัย ส่งเสริมและสนับสนุนให้เอกชนลงทุน ให้บริการ สิทธิประโยชน์ที่สอดคล้องกับความต้องการของผู้ประกอบการในนิคม โดย กนอ. วางแนวทางในอนาคตเป็น การนิคมอุตสาหกรรมแบบอัจฉริยะ พร้อมนำระบบ IEAT- Connect มาใช้เชื่อมต่อข้อมูลกับ อก.
ปลัดกระทรวงอุตสาหกรรม กล่าวว่า กระทรวงอุตสาหกรรม ให้ความสำคัญกับการปฏิรูปอุตสาหกรรมไทยสู่อุตสาหกรรมยุคใหม่ให้เติบโตอย่างยั่งยืน ภายใต้แนวคิด “MIND" ปั้นอุตสาหกรรมคู่ชุมชน ผ่านแนวทาง 4 มิติ คือ สำเร็จทางธุรกิจ ชุมชนและสังคม สิ่งแวดล้อม และการกระจายรายได้ โดย กนอ. มีการดำเนินงานที่ตอบโจทย์ในมิติต่าง ๆ ครบถ้วน อย่างไรก็ตามในด้านมิติของชุมชนและสังคม ควรคำนึกถึงผลกระทบที่อาจส่งผลกับชุมชนโดยรอบนิคมอุตสาหกรรม โดยมีการรวบรวมโรงงานที่อยู่ภายนอกนิคมอุตสาหกรรมให้มาอยู่ภายใต้การบริหารงานของนิคมอุตสาหกรรม ซึ่งมีระบบการบริหารงาน และมาตรฐานการควบคุมการทำงานที่ดี และมีการกำกับดูแลโรงงานภายใต้ พ.ร.บ.โรงงาน พ.ศ.2535 ขณะเดียวกัน ควรมุ่งเน้นพัฒนาในมิติที่ 4 รักษาวิถีชีวิต สร้างประโยชน์ พัฒนาชุมชนรอบอุตสาหกรรม และต่อยอดอาชีพ เพื่อทำให้ “คนรักนิคมอุตสาหกรรม” มากยิ่งขึ้น
ด้าน รสอ.รก.รปอ. กล่าวเสริมว่า ในส่วนของมิติที่ 4 ควรสร้างความร่วมมือกิจกรรม และโครงการต่าง ๆ ระหว่างกระทรวงอุตสาหกรรม และ กนอ. โดยเฉพาะการขอความร่วมมือโรงงานอุตสาหกรรมในนิคมฯ เพื่อนำวัสดุเหลือใช้ หรือของเสียที่ไม่ใช่แล้ว นำไปแปรรูปเพื่อสร้างมูลค่าและสร้างรายได้ให้กับชุมชนโดยรอบ ขณะเดียวกันได้ฝากย้ำมิติด้านสิ่งแวดล้อม ที่กระทรวงอุตสาหกรรมดำเนินการอยู่ ได้แก่ โครงการเครือข่ายอุตสาหกรรมรักษ์สิ่งแวดล้อม และโครงการธรรมาภิบาลสิ่งแวดล้อม ส่วน กนอ. ก็มีโครงการธรรมาภิบาลสิ่งแวดล้อม (ธงขาวดาวเขียว) ที่น่าจะสอดรับการปฏิบัติงานร่วมกันได้เป็นอย่างดี นอกจากนี้ เพื่อให้การดำเนินการต่าง ๆ เป็นไปอย่างมีประสิทธิภาพ ควรนำระบบ iSingle Form มาใช้ในสนับสนุนการจัดเก็บข้อมูล เพื่อการนำไปวิเคราะห์และใช้ประโยชน์ร่วมกันต่อไป
ส่วน หน.ผตร.วิษณุ ได้แสดงความเห็นในการสนับสนุนแนวคิดของ กนอ. ด้านการนำโรงงานประเภทที่มีความเสี่ยงให้เข้ามาอยู่ในนิคมฯ เพื่อการควบคุมและบริหารจัดการที่มีประสิทธิภาพ ไม่ให้เกิดปัญหาเรื่องการลักลอบทิ้งกาก หรือการปล่อยน้ำเสียสู่แหล่งน้ำธรรมชาติ
วันจันทร์ที่ 20 กุมภาพันธ์ 2566
20/02/2566
ผู้ตรวจทาวันฯ ลงพื้นที่สกลนคร ตรวจราชการรอบ1 เน้นย้ำนโยบาย MIND ใช้หัวและใจขับเคลื่อนแผนงานปี 2566 มุ่งยกระดับ “ปั้นอุตสาหกรรมคู่ชุมชน”
ผู้ตรวจทาวันฯ ลงพื้นที่สกลนคร ตรวจราชการรอบ1 เน้นย้ำนโยบาย MIND ใช้หัวและใจขับเคลื่อนแผนงานปี 2566 มุ่งยกระดับ “ปั้นอุตสาหกรรมคู่ชุมชน”
วันที่ 17 กุมภาพันธ์ 2566 เวลา 09.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ตรวจราชการกรณีปกติ รอบที่ 1 ประจำปีงบประมาณ พ.ศ. 2566 สำนักงานอุตสาหกรรมจังหวัดสกลนครโดยมีนายกิติพงษ์ ชลิทธิกุล อุตสาหกรรมจังหวัดสกลนคร พร้อมด้วยเจ้าหน้าที่ เข้าร่วมประชุมรับการตรวจราชการพร้อมรับมอบนโยบายในการปฏิบัติงาน
.
ทั้งนี้ ผู้ตรวจทาวันฯ ได้เน้นย้ำนโยบาย MIND ใช้หัวและใจขับเคลื่อนแผนงานปี 2566 มุ่งยกระดับ “ปั้นอุตสาหกรรมคู่ชุมชน” 4 มิติ ส่งเสริมธุรกิจ ดูแลชุมชน รักษาสิ่งแวดล้อม และกระจายรายได้เพื่อคุณภาพชีวิตที่สมดุลกับสิ่งแวดล้อม พร้อมให้ข้อเสนอแนะการตรวจราชการ ดังนี้
1. การตรวจกำกับดูแลโรงงานอุตสาหกรรม เน้นย้ำให้เร่งรัดการตรวจกำกับดูแล โรงงานอุตสาหกรรมที่มีน้ำเสีย มลพิษทางอากาศ และโรงงานอุตสาหกรรมที่มีความเสี่ยงจะเกิดผลกระทบสิ่งแวดล้อมจากการประกอบกิจการ ให้ปฏิบัติตามกฏหมาย พร้อมให้คำปรึกษาแนะนำแก่ผู้ประกอบการหากมีปัญหาอุปสรรคในการประกอบธุรกิจในพื้นที่
2. เน้นย้ำการดำเนินการพิจารณาอนุญาต อนุมัติให้เป็นไปตามกระบวนการ หากอยู่ในขั้นตอนส่งให้หน่วยงานอื่นพิจารณา ควรมีการติดตามความคืบหน้าการพิจารณาอย่างสม่ำเสมอ
3. การรับรองอุตสาหกรรมสีเขียว (GI) เน้นย้ำให้เร่งประชาสัมพันธ์ ชี้แจงถึงความสำคัญของการเข้าร่วมโครงการพร้อมเชิญชวนสมัครเข้าร่วมโครงการฯ พร้อมเตรียมยกระดับการขอรับรองอุตสาหกรรมสีเขียวให้ผู้ประกอบการต่อไป
4. การปรับปรุงแก้ไขปัญหาผังเมืองรวมจังหวัด เนื่องจากได้มีการปรับแก้ไขประเภทโรงงานอุตสาหกรรม ตามบัญชีแนบท้ายกฎกระทรวงฯ ตาม พ.ร.บ โรงงาน ปี 2535 ฉบับปรับปรุงแก้ไข พ.ศ. 2562 ควรปรับปรุงแก้ไขบัญชีแนบท้าย กฎกระทรวงผังเมืองรวมจังหวัดให้เป็นปัจจุบัน
สุดท้าย ได้ให้กำลังใจในการปฏิบัติงาน และขอให้ปฏิบัติงานอย่างบูรณาการกับทุกภาคส่วน เพื่อให้เกิดประสิทธิภาพประสิทธิผลในการปฏิบัติหน้าที่ในการให้บริการแก่ผู้ประกอบการ ประชาชน
ต่อมาเวลา 11.00 น. ผู้ตรวจทาวันฯ ได้ร่วมประชุมชี้แจงการดำเนินการขับเคลื่อนนโยบายสำคัญของรัฐบาล กระทรวงอุตสาหกรรม และปรับการดำเนินสู่การขับเคลื่อนอุตสาหกรรมวิถีใหม่ใน 4 มิติ อย่างสมดุลและยั่งยืนตามนโยบายปลัดกระทรวงอุตสาหกรรมที่เกี่ยวข้องในเชิงพื้นที่ และรับฟังแนวทางการดำเนินงาน ปัญหาอุปสรรค ข้อเสนอแนะจากตัวแทนของภาคเอกชน ได้แก่ สภาอุตสาหกรรมจังหวัดสกลนคร หอการค้าจังหวัดสกลนคร และธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาสกลนคร โดยเน้นย้ำให้ภาคีเครือข่ายภาคเอกชนในจังหวัดสกลนคร บูรณาการร่วมกันเพื่อก่อให้เกิดการขับเคลื่อนตามนโยบาย MIND อย่างเป็นรูปธรรม ควบคู่ไปกับการบริหาร จัดการทรัพยากรในพื้นที่ การปฏิบัติตามกฏหมายผังเมือง ลดการสร้างปัญหามลภาวะ ซึ่งจะนำไปสู่ความสัมฤทธิ์ผลในการพัฒนาธุรกิจอุตสาหกรรมของจังหวัดสกลนครในอนาคตได้อย่างยั่งยืนต่อไป
วันอังคารที่ 21 กุมภาพันธ์ 2566
21/02/2566
โครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง ระยะที่ 3)
เมื่อวันที่ 21 ก.พ.2566 ครม.มีมติเห็นชอบโครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง ระยะที่ 3) ของ ธอส. เพื่อสนับสนุนให้ประชาชนผู้มีรายได้น้อยมีที่อยู่อาศัยเป็นของตนเองในราคาที่ไม่สูงและเหมาะสมกับศักยภาพของประชาชนแต่ละกลุ่ม
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า เมื่อวันที่ 21 กุมภาพันธ์ 2566 คณะรัฐมนตรีได้มีมติเห็นชอบโครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง ระยะที่ 3) ของธนาคารอาคารสงเคราะห์ (ธอส.) เพื่อสนับสนุนให้ประชาชนผู้มีรายได้น้อยมีที่อยู่อาศัยเป็นของตนเองในราคาที่ไม่สูงและเหมาะสมกับศักยภาพของประชาชนแต่ละกลุ่ม โดยเฉพาะกลุ่มผู้มีรายได้น้อยที่ไม่สามารถเข้าถึงสินเชื่อของธนาคารพาณิชย์ กลุ่มวัยทำงาน หรือประชาชนที่กำลังเริ่มต้นสร้างครอบครัว รวมถึงกลุ่มผู้สูงอายุ ซึ่งเป็นโครงการต่อเนื่องจากโครงการบ้านล้านหลัง ระยะที่ 2 ที่มียอดคำขอสินเชื่อเต็มกรอบวงเงินแล้ว โดยมียอดอนุมัติสินเชื่อแล้วจำนวน 22,240 ราย เป็นจำนวนเงิน 19,937.46 ล้านบาท ทั้งนี้ สัดส่วนของจำนวนผู้ที่ได้รับการอนุมัติสินเชื่อภายใต้โครงการบ้านล้านหลัง ระยะที่ 2 มีการกระจายตัวอยู่ในช่วงวงเงิน ได้แก่ 1) ต่ำกว่า 500,000 บาท 2) 500,001 – 1,000,000 บาท และ 3) 1,000,001 – 1,500,000 บาท ร้อยละ11 47 และ 42 ตามลำดับ และอยู่ในพื้นที่กรุงเทพมหานครและปริมณฑล และจังหวัดภูมิภาค คิดเป็นร้อยละ 36 และ 64 ตามลำดับ จะเห็นได้ว่า สัดส่วนการปล่อยสินเชื่อให้กับประชาชนผู้มีรายได้น้อยส่วนใหญ่อยู่ระหว่างช่วงระดับราคาที่ 500,001 – 1,500,000 บาท และอยู่ในพื้นที่จังหวัดภูมิภาค
โครงการบ้านล้านหลัง ระยะที่ 3 มีวงเงินโครงการ 20,000 ล้านบาท โดย ธอส. สนับสนุนสินเชื่อให้แก่ประชาชนทั่วไปที่มีความต้องการมีที่อยู่อาศัยเป็นของตนเอง ในอัตราดอกเบี้ยคงที่ร้อยละ 3 ในช่วง 5 ปีแรก วงเงินอนุมัติสูงสุดไม่เกิน 1,500,000 บาทต่อรายต่อหลักประกันและมีระยะเวลากู้ยืมสูงสุดไม่เกิน 40 ปี โดยประชาชนที่สนใจเข้าร่วมโครงการสามารถยื่นคำขอกู้กับ ธอส. ได้ตั้งแต่วันนี้ถึงวันที่ 30 ธันวาคม 2568 หรือจนกว่า ธอส. ให้สินเชื่อเต็มตามกรอบวงเงินของโครงการแล้ว
รัฐมนตรีว่าการกระทรวงการคลัง กล่าวเพิ่มเติมว่า กระทรวงการคลังได้ให้ความสำคัญและสนับสนุนให้ผู้มีรายได้น้อยได้มีที่อยู่อาศัยเป็นของตนเองในราคาที่ไม่สูงและเหมาะสมกับศักยภาพของตนเองใต้เงื่อนไขที่ผ่อนปรน ซึ่งการดำเนินโครงการดังกล่าว จะส่งผลให้เกิดการยกระดับคุณภาพชีวิตและความเป็นอยู่ของผู้เข้าร่วมโครงการให้ดีขึ้น
วันพฤหัสบดีที่ 2 กุมภาพันธ์ 2566
02/02/2566
"ธนกร" ลุย เชียงราย นายกฯ สั่งการเดินหน้า เดินเครื่องเศรษฐกิจ-ท่องเที่ยวชุมชนเต็มที่ ชูจุดขายวัฒนธรรมล้านนา ปัดลงพื้นที่หาเสียง ยึดกติกาเป็นหลัก ชี้กระแสนายกฯ กำลังมาแรง
"ธนกร" ลุย เชียงราย นายกฯ สั่งการเดินหน้า เดินเครื่องเศรษฐกิจ-ท่องเที่ยวชุมชนเต็มที่ ชูจุดขายวัฒนธรรมล้านนา ปัดลงพื้นที่หาเสียง ยึดกติกาเป็นหลัก ชี้กระแสนายกฯ กำลังมาแรง
วันนี้ (2 กุมภาพันธ์ 2566) นายธนกร วังบุญคงชนะ รัฐมนตรีประจำสำนักนายกรัฐมนตรี ลงพื้นที่ ณ จังหวัดเชียงราย ตามบัญชาของ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ต้องการให้เกิดการขับเคลื่อนทางเศรษฐกิจและการท่องเที่ยวชุมชน ตลอดจนขับเคลื่อนโมเดล BCG อันเป็นแนวทางที่รัฐบาลได้วางไว้
เวลาประมาณ 13.00 น. นายธนกร ได้ตรวจเยี่ยมโครงการตามนโยบายภาครัฐที่ประสบความสำเร็จ อันได้แก่ ชุมชน บ้านเมืองรวง ต.แม่กรณ์ อ.เมืองเชียงราย จ.เชียงราย ซึ่งเป็นชุมชนที่ประสบความสำเร็จ ได้รับรางวัลระดับประเทศ 2 ปีซ้อน “ชุมชนท่องเที่ยวต้นแบบ เที่ยวชุมชน ยลวิถี” โดยมีกลุ่มผู้นำชุมชน รายงานข้อมูลสถานการณ์ตลอดจน ร่วมกันถอดบทเรียนความสำเร็จ ต่อจากนั้น ได้ไปเยี่ยมชม บ้านสับปะรดสีซึ่งเป็นหนึ่งในต้นแบบการใช้ธรรมชาติบำบัดและสร้างเศรษฐกิจชุมชน และ ร้านอาข่า มิโน ซึ่งเป็นร้านกาแฟกลุ่มชาติพันธุ์ที่สร้างรายได้และอาชีพให้กับชุมชน โดย นายธนกร กล่าวว่า นายกฯ ฝากความคิดถึงมายังทุกคน และ ชื่นชมการจัดการของชุมชนบ้านเมืองรวงที่พัฒนาและเป็นต้นแบบที่ดี และอยากเห็นการขยายผลเช่นนี้ไปยังชุมชนอื่นๆ ทั้งนี้ตนก็พร้อมนำเอาข้อเสนอต่างๆในวันนี้ไปประสานต่อเพื่อพัฒนาให้บ้านเมืองรวงเติบโตมากยิ่งขึ้น
ต่อมาในเวลา 15.00 น. นายธนกร เดินทางไปยัง ศูนย์วัฒนธรรมล้านนาและชาติพันธุ์เชียงราย เพื่อร่วมกิจกรรม สื่อสารสร้างสรรค์ รัฐ-ประชาชน โดย NBT North รวมใจ คนไทยไม่ทิ้งกัน ซึ่งเป็นกิจกรรมรับฟังเสียงสะท้อนจากภาคประชาชนสู่ภาครัฐ โดยได้มีการพูดคุยในหลายๆประเด็น อาทิ เศรษฐกิจและการท่องเที่ยว ปัญหา PM 2.5 หมอกควันไฟป่าในพื้นที่ การพัฒนาโครงสร้างพื้นฐาน และ การดูแลด้านสาธารณสุข โดย นายธนกร กล่าวว่า เชียงรายมีความโดดเด่นด้านวัฒนธรรมล้านนา และชุมชนมีศักยภาพซึ่งมีความพร้อมในการรองรับการท่องเที่ยว ซึ่งรัฐบาลวางแผนโครงสร้างพื้นฐานรองรับไว้แล้ว
นอกจากนี้ นายธนกร ยังได้ตอบคำถามสื่อมวลชนในประเด็นการลงพื้นที่ในช่วงนี้หาเสียงหรือไม่ว่า ไม่ได้หาเสียงมาตรวจราชการตามปกติเพื่อรับฟังปัญหาของพี่น้องประชาชนโดยนายกฯเน้นทำตามกติกาที่กกต.กำหนดไม่ทำผิดกฏหมายเลือกตั้ง และนายกฯ เน้นย้ำเสมอต้องไม่เอาเปรียบใคร ท้ังนี้ในส่วนการลงพื้นที่ทำกิจกรรมทางการเมืองที่ผ่านมา กระแสนายกฯ ดีมากๆ ส่วนการลงพื้นที่วันนี้ เป็นส่วนหนึ่งของการทำงาน ซึ่งคือการรับฟังและทำให้ยิ่งเกิดความใว้วางใจจากประชาชนมากยิ่งขึ้น และเป็นการติดตามการทำงานของรัฐ" นายธนกร กล่าว
วันพฤหัสบดีที่ 2 กุมภาพันธ์ 2566
รมว.สุชาติ มอบเลขาฯสุเทพ เร่งจัดทำระบบฐานข้อมูลขับเคลื่อนแผนพัฒนากำลังคน
นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน เปิดสัมมนาขับเคลื่อนแผนพัฒนากำลังคนระดับจังหวัด ด้วยเทคโนโลยีระบบฐานข้อมูลการพัฒนากำลังคน  เป้าหมายปี 2566 – 2570  พัฒนากำลังคนกว่า 10 ล้านคน
วันพฤหัสบดีที่ 2 กุมภาพันธ์ 2566
กรมทางหลวงชนบท ส่งเสริมเศรษฐกิจการขนส่ง พืชผลทางการเกษตร เพิ่มประสิทธิภาพการเดินทาง ระหว่างอำเภอและจังหวัด
ตามนโยบายของรัฐมนตรีว่าการกระทรวงคมนาคม ซ่อมบำรุงผิวจราจร พร้อมขยายไหล่ทางถนนสาย สร.3011 จังหวัดสุรินทร์ คาดแล้วเสร็จในเดือนพฤษภาคม 2566
กรมทางหลวงชนบท (ทช.) กระทรวงคมนาคม รายงานความคืบหน้าโครงการบำรุงถนนทางหลวงชนบทสาย สร.3011 แยก ทล.226 - บ้านกังแอน อำเภอเมืองและปราสาท จังหวัดสุรินทร์ ซึ่งปัจจุบันโครงการมีความคืบหน้าไปแล้วกว่า 67% ขณะนี้อยู่ระหว่างการดำเนินงานขยายไหล่ทางและงานปูผิวจราจรลาดยาง คาดว่าจะแล้วเสร็จสมบูรณ์ในเดือนพฤษภาคม 2566
จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในเรื่องการยกระดับมาตรฐานทาง เพิ่มศักยภาพการคมนาคมขนส่งระหว่างอำเภอหรือจังหวัดให้ประชาชนและนักท่องเที่ยวสามารถเดินทางได้อย่างมีประสิทธิภาพมากยิ่งขึ้น ทช. จึงได้ดำเนินโครงการบำรุงถนนทางหลวงชนบทสาย สร.3011 แยก ทล.226 - บ้านกังแอน อำเภอเมืองและปราสาท จังหวัดสุรินทร์ โดยแบ่งการดำเนินงานออกเป็น 2 ช่วง รวมระยะทาง 17.725 กิโลเมตร ประกอบด้วย ช่วงที่ 1 กม. ที่ 20+050 - 25+925 ระยะทาง 5.875 กิโลเมตร และช่วงที่ 2 กม. ที่ 32+800 - 44+850 ระยะทาง 11.850 กิโลเมตร โดยดำเนินการซ่อมบำรุงเป็นผิวจราจร แบบแอสฟัลท์ติกคอนกรีต กว้าง 6 - 7 เมตร พร้อมขยายไหล่ทางกว้างข้างละ 1 - 2.5 เมตร และบริเวณนอกเขตชุมชุนขยายไหล่ทางกว้างข้างละ 2 เมตร ด้วยวิธี Pavement In - Place Recycling และ วิธี Hot Mix In Place Recycling ใช้งบประมาณในการดำเนินงาน 179.950 ล้านบาท
ทั้งนี้ เมื่อก่อสร้างแล้วเสร็จจะทำให้ประชาชนเดินทางระหว่างอำเภอเมืองและปราสาท จังหวัดสุรินทร์ หรือไปยังจังหวัดบุรีรัมย์สามารถสัญจรได้อย่างสะดวก รวดเร็ว และปลอดภัย ช่วยส่งเสริมเศรษฐกิจการขนส่งพืชผลทางการเกษตรในพื้นที่ เช่น ข้าว อ้อย มันสำปะหลัง ออกสู่ตลาดได้อย่างทันเวลาในทุกฤดู
วันพฤหัสบดีที่ 2 กุมภาพันธ์ 2566
เลขานุการรัฐมนตรีว่าการกระทรวงคมนาคม ให้สมาคมผู้ขับขี่รถจักรยานยนต์ไฟฟ้ารับจ้างสาธารณะและสมาคมผู้ขับขี่รถจักรยานยนต์รับจ้างแห่งประเทศไทย เข้าพบ เพื่อร่วมหารือถึงปัญหาความเดือดร้อน
...
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ให้สมาคมผู้ขับขี่รถจักรยานยนต์ไฟฟ้า (EV) รับจ้างสาธารณะและสมาคมผู้ขับขี่รถจักรยานยนต์รับจ้างแห่งประเทศไทย เข้าพบ เพื่อร่วมหารือถึงความคืบหน้าการแก้ไขปัญหาความเดือดร้อนในการให้บริการรถจักรยานยนต์สาธารณะ
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้ นางสุขสมรวย วันทนียกุล เลขานุการรัฐมนตรีว่าการกระทรวงคมนาคม เป็นผู้แทน ให้นายสันติ ปฏิภาณรัตน์ นายกสมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ และผู้แทนสมาคมผู้ขับขี่รถจักรยานยนต์รับจ้างแห่งประเทศไทย เข้าพบ เพื่อร่วมหารือถึงความคืบหน้าการแก้ไขปัญหาความเดือดร้อนของในการให้บริการรถจักรยานยนต์สาธารณะ โดยมี นายเสกสม อัครพันธุ์ รองอธิบดีกรมการขนส่งทางบก ผู้แทนบริษัท แกร็บแท็กซี่ (ประเทศไทย) จำกัด หน่วยงานและเจ้าหน้าที่ที่เกี่ยวข้องเข้าร่วม ในวันที่ 2 กุมภาพันธ์ 2566 ณ ห้องประชุม 1กระทรวงคมนาคม
เลขานุการรัฐมนตรีว่าการกระทรวงคมนาคม กล่าวว่า ภายใต้การกำกับดูแลของ นายศักดิ์สยาม ชิดชอบ รัฐมนตรีว่าการกระทรวงคมนาคม ให้ความสำคัญและเร่งรัดแก้ไขปัญหาความเดือดร้อนของอาชีพผู้ให้บริการรถจักรยานยนต์สาธารณะ ในประเด็นต่าง ๆ เช่น การเปิดขึ้นทะเบียนเพิ่มสมาชิกผู้ขับรถจักรยานยนต์สาธารณะรายใหม่ในวินเดิม การกำหนดรูปแบบเสื้อหรือสัญลักษณ์ของผู้ให้บริการเรียกรถจักรยานยนต์รับจ้างผ่านแอปพลิเคชัน และปัญหาวินเถื่อน ซึ่งกระทรวงคมนาคม มิได้นิ่งนอนใจในปัญหาต่าง ๆ จึงได้สั่งการให้กรมการขนส่งทางบก เป็นตัวกลางในการนำข้อหารือทุกประเด็นปัญหาไปร่วมพิจารณากับทุกฝ่ายที่เกี่ยวข้อง เพื่อกำหนดแนวทางที่เหมาะสมที่สุด โดยให้เร่งรัดดำเนินการโดยด่วนและรายงานผลการดำเนินงานมายังกระทรวงคมนาคม และที่สำคัญต้องสร้างความมั่นใจให้ผู้ประกอบอาชีพขับรถจักรยานยนต์สาธารณะให้สามารถประกอบอาชีพร่วมกันได้ มีการให้บริการถูกต้องตามกฎหมาย เป็นธรรมกับทุกฝ่าย และประชาชนได้รับประโยชน์สูงสุด